**লালবাগের কেল্লা** (আওরঙ্গবাদ কেল্লা) ঢাকার দক্ষিণ-পশ্চিমাঞ্চলে বুড়িগঙ্গা নদীর তীরে অবস্থিত একটি অসমাপ্ত মুঘল দুর্গ। এটির নির্মাণকাজ শুরু হয়েছিল ১৬৭৮ সালে, মুঘল সুবেদার মুহাম্মদ আজম শাহ কর্তৃক, যিনি ছিলেন সম্রাট আওরঙ্গজেবের পুত্র এবং পরবর্তীতে নিজেও সম্রাট পদপ্রাপ্ত হয়েছিলেন। কিন্তু পরে তিনি দিল্লিতে চলে যান এতে কাজ থেমে যায়। তার উত্তরসুরি, মুঘল সুবাদার শায়েস্তা খাঁ ১৬৮০ সালে নির্মাণকাজ পুনরায় শুরু করেন, কিন্তু শেষ করেননি। কারণ মুঘল সুবাদার শায়েস্তা খাঁ এর কন্যা পরী বিবি মারা যান। এ কারণে তিনি নির্মাণ কাজ থামিয়ে দেন।

ইতিহাস
------

লালবাগ কেল্লার দরবার হলের মধ্যকার জাদুঘরের প্রদর্শিত শিলালিপি।
১৭৮৭ সালে দক্ষিণ গেট। জোহান যোফ্ফানির আঁকা১৮৭৫ সালে দক্ষিণ গেট
সম্রাট আওরঙ্গজেবের ৩য় পুত্র, মুঘল রাজপুত্র আজম শাহ বাংলার সুবেদার থাকাকালীন ১৬৭৮ সালে এটার নির্মাণকাজ শুরু করেন। তিনি বাংলায় ১৫ মাস ছিলেন। দুর্গের নির্মাণকাজ শেষ হবার আগেই মারাঠা বিদ্রোহ দমনের জন্য পিতা সম্রাট আওরঙ্গজেব তাকে দিল্লি ডেকে পাঠান। এসময় একটি মসজিদ ও দরবার হল নির্মাণের পর দুর্গ নির্মাণের কাজ থেমে যায়। সুবেদার শায়েস্তা খাঁ ১৬৮০ সালে পুনরায় বাংলার সুবেদার হিসেবে ঢাকায় এসে দুর্গের নির্মাণকাজ পুনরায় শুরু করেন। ১৬৮৪ সালে এখানে শায়েস্তা খাঁর কন্যা ইরান দুখত রাহমাত বানুর (পরী বিবি) মৃত্যু ঘটে। কন্যার মৃত্যুর পর শায়েস্তা খাঁ এ দুর্গটিকে অপয়া মনে করেন এবং ১৬৮৪ খ্রিষ্টাব্দে অসমাপ্ত অবস্থায় এর নির্মাণকাজ বন্ধ করে দেন। লালবাগের কেল্লার তিনটি প্রধান স্থাপনার একটি হল পরী বিবির সমাধি। শায়েস্তা খাঁ ঢাকা ত্যাগ করার পর এটি এর জনপ্রিয়তা হারায়। ঢাকা থেকে মুর্শিদাবাদে রাজধানী স্থানান্তর করা হয়েছিল; এটিই ছিল প্রধান কারণ। রাজকীয় মুঘল আমল সমাপ্ত হওয়ার পর দুর্গটি পরিত্যক্ত অবস্থায় রয়ে যায়। ১৮৪৪ সালে এলাকাটি "আওরঙ্গবাদ" নাম বদলে "লালবাগ" নাম পায় এবং দুর্গটি পরিণত হয় লালবাগ দুর্গে ।

অবকাঠামো
--------

দীর্ঘ সময় যাবত এটি ধারণা করা হত যে, দুর্গটি হচ্ছে তিনটি ভবন স্থাপনার সমন্বয় (মসজিদ, পরী বিবির সমাধি ও দেওয়ান-ই-আম), সাথে দুটি বিশাল তোরণ ও আংশিক ধ্বংসপ্রাপ্ত মজবুত দুর্গ প্রাচীর। বাংলাদেশ প্রত্নতত্ত্ব অধিদপ্তরের সাম্প্রতিক উৎখননে অন্যান্য অবকাঠামোর অস্তিত্ব প্রকাশ পেয়েছে।

দক্ষিণস্থ দুর্গ প্রাচীরের দক্ষিণ-পশ্চিম কোণে একটি বিরাট বুরূজ ছিল। দক্ষিণস্থ দুর্গ প্রাচীরের উত্তরে ছিল কয়েকটি ভবন, আস্তাবল, প্রশাসনিক ভবন, এবং পশ্চিম অংশে জলাধার ও ফোয়ারা সহ একটি সুন্দর ছাদ-বাগানের ব্যবস্থা ছিল।

আবাসিক অংশটি ছিল দুর্গ প্রাচীরের পশ্চিম-পূর্বে, প্রধানত মসজিদটির দক্ষিণ-পশ্চিমে।

দক্ষিণের দুর্গ প্রাচীরে নির্দিষ্ট ব্যবধানে ৫ টি বুরুজ ছিল উচ্চতায় দুই তালার সমান, এবং পশ্চিমের দুর্গ প্রাচীরে ছিল ২ টি বুরুজ যার সবচেয়ে বড়টি ছিল দক্ষিণস্থ প্রধান প্রবেশদ্বারে।

বুরুজ গুলোর ছিল একটি ভূগর্ভস্থ সুড়ঙ্গ। কেল্লাটির কেন্দ্রীয় এলাকা দখল করে ছিল তিনটি প্রধান ভবন। পূর্বে দেওয়ান-ই-আম ও হাম্মাম খানা, পশ্চিমে মসজিদটি এবং পরী বিবির সমাধি দুটোর মাঝখানে এক লাইনে, কিন্তু সমান দূরত্বে নয়। নির্দিষ্ট ব্যবধানে কয়েকটি ফোয়ারা সহ একটি পানির নালা তিনটি ভবনকে পূর্ব থেকে পশ্চিমে ও উত্তর থেকে দক্ষিণে সংযুক্ত করেছে।

### দেওয়ান-ই-আম

দেওয়ান-ই-আম এবং এর সাথে সংযুক্ত হাম্মামের পেছনের অংশ । দেওয়ান-ই-আম বাংলার মুঘল গভর্নরদের দরবার ও বাসভবন হিসেবে ব্যবহৃত হতো।
হাম্মাম খানা মূলত সুবেদারদের বাস ভবন হিসেবে ব্যবহার হত । লালবাগ কেল্লার এই দালান কে দুটি কাজে ব্যবহার করা হতঃ হাম্মাম খানা (বাস ভবন হিসেবে), দেওয়ানে আম (বিচারালয় হিসেবে)। এই দালানের নিচ তালা ছিল বাস ভবন তথা হাম্মাম খানা আর উপরের তলা ছিল আদালত বা দেওয়ানে আম। শায়েস্তা খাঁ এই ভবনে বাস করতেন এবং এটাই ছিল তার আদালত। এখান থেকে তিনি সমস্ত বিচারকার্য পরিচালনা করতেন ।

### পরীবিবির সমাধি

মূল নিবন্ধ: পরীবিবির মাজার
লালবাগ কেল্লার তিনটি স্থাপনার মধ্যে অন্যতম এটি। এখানে পরী বিবি সমাহিত আছেন। শায়েস্তা খান তার কন্যার স্মরণে এই মনমুগ্ধকর মাজারটি নির্মাণ করেন। লালবাগ কেল্লার তিনটি বিশাল দরজার মধ্যে বর্তমানে জনসাধারণের জন্যে উন্মুক্ত । এই দরজা দিয়ে ঢুকলে বরাবর সোজা চোখে পড়ে পরী বিবির সমাধি। আসলে "লালবাগ কেল্লা" বলতে যেই ছবিটি বেশি পরিচিত সেটি মূলত পরী বিবির সমাধির ছবি। পরী বিবি যার অন্য নাম ইরান দুখত রহমত বানু ছিলেন সুবাহ বাংলার মুঘল সুবেদারশায়েস্তা খানের কন্যা। মুঘল সম্রাট আওরঙ্গজেবের পুত্র শাহজাদা মুহাম্মদ আজমের সাথে ১৬৬৮ সালের ৩ মে পরী বিবির বিয়ে হয়। ১৬৮৪ সালে পরী বিবির অকালমৃত্যুর পর তাকে নির্মাণাধীন লালবাগ কেল্লার অভ্যন্তরে সমাহিত করা হয়। তার সমাধীস্থলকে চিহ্নিত করে পরী বিবির মাজার নির্মিত হয়। পরী বিবির মাজারের স্থাপনাটি চতুষ্কোণ। মার্বেল পাথর, কষ্টি পাথর ও বিভিন্ন রং এর ফুল-পাতা সুশোভিত চাকচিক্যময় টালির সাহায্যে অভ্যন্তরীণ নয়টি কক্ষ অলংকৃত করা হয়েছিল। মাঝের একটি ঘরে পরী বিবির সমাধিস্থল এবং এই ঘরটি ঘিরে আটটি ঘর আছে। স্থাপনাটির ছাদ করবেল পদ্ধতিতে কষ্টি পাথরে তৈরি এবং চারকোণে চারটি অষ্টকোণ মিনার ও মাঝে একটি অষ্টকোণ গম্বুজ আছে। মূল সমাধিসৌধের কেন্দ্রীয় কক্ষের উপরের এই গম্বুজটি একসময়ে স্বর্ণখচিত ছিল, পরবর্তীতে পিতলের/তামার পাত দিয়ে পুরো গম্বুজটিকে মুড়িয়ে দেওয়া হয়েছে। স্থাপনাটির অভ্যন্তর ভাগ সাদা মার্বেল পাথর দিয়ে আচ্ছাদিত ছিল। ২০.২ মিটার বর্গাকৃতির এই সমাধিটি ১৬৮৮ খ্রিষ্টাব্দের পূর্বে নির্মিত। তবে বিশেষজ্ঞদের অভিমত বর্তমানে এখানে পরি বিবির মরদেহ নেই বলে।

### শাহী মসজিদ

তিন গম্বুজওয়ালা মসজিদ
সম্রাট আওরঙ্গজেবের তৃতীয় পুত্র শাহজাদা আজম বাংলার সুবাদার থাকাকালীন তিন গম্বুজওয়ালা দুর্গ মসজিদ এই মসজিদ নির্মাণ করেছিলেন ১৬৭৮-৭৯ খ্রিষ্টাব্দে। আয়তাকারে (১৯.১৯ মি: × ৯.৮৪ মি) নির্মিত তিন গম্বুজ বিশিষ্ট মসজিদটি এদেশের প্রচলিত মুঘল মসজিদের একটি আদর্শ উদাহরণ। বর্তমানেও মসজিদটি মুসল্লিদের নামাজের জন্য ব্যবহৃত হয়ে আসছে।

### পানির ট্যাংক

একটি বর্গাকৃতির পানির ট্যাংক (প্রতি পাশে ৪৫ মি) দেওয়ান-ই-আমের পূর্বদিকে স্থাপন করা হয়। সেখানে ট্যাংকে নামার জন্য চার কোণার সিঁড়ি আছে।

দুর্গের কিছু দৃশ্য
------------------

* লালবাগ কেল্লা মসজিদলালবাগ কেল্লা মসজিদ
* 
* 
* 
* 
* লালবাগ দুর্গের মসজিদের গম্বুজলালবাগ দুর্গের মসজিদের গম্বুজ

কেল্লা জাদুঘর
-------------

শায়েস্তা খাঁর বাসভবন ও দরবার হল বর্তমানে লালবাগ কেল্লা জাদুঘর হিসেবে দর্শনার্থীদের জন্য উন্মুক্ত।

বর্তমান অবস্থা
--------------

বর্তমানে এটি জনসাধারণের জন্য খুলে দেওয়া হয়েছে। প্রতিদিন অনেক দেশি বিদেশি পর্যটক এখানে ঘুরতে আসেন।

চিত্রশালা
---------

* লালবাগের কেল্লা, পুরো এলাকা, পাখির চোখেলালবাগের কেল্লা, পুরো এলাকা, পাখির চোখে
* লালবাগ কেল্লার অন্তরীক্ষ চিত্রলালবাগ কেল্লার অন্তরীক্ষ চিত্র
* পরিবিবির মাজারের পেছনের দৃশ্যপরিবিবির মাজারের পেছনের দৃশ্য
* লালবাগ দুর্গের ভিতরলালবাগ দুর্গের ভিতর
* লালবাগের কেল্লালালবাগের কেল্লা
* লালবাগের কেল্লালালবাগের কেল্লা
* পরী বিবির মাজারপরী বিবির মাজার
* লালবাগ দুর্গের সুউচ্চ দেয়াললালবাগ দুর্গের সুউচ্চ দেয়াল
* লালবাগ কেল্লা জাদুঘরলালবাগ কেল্লা জাদুঘর
* লালবাগ কেল্লা জাদুঘরলালবাগ কেল্লা জাদুঘর
* লালবাগ কেল্লা জাদুঘরলালবাগ কেল্লা জাদুঘর
* লালবাগ দুর্গের সুউচ্চ দেয়াললালবাগ দুর্গের সুউচ্চ দেয়াল
* লালবাগ কেল্লায় সংরক্ষিত প্রাচীন কামানলালবাগ কেল্লায় সংরক্ষিত প্রাচীন কামান
* লালবাগ কেল্লার গুপ্ত পথলালবাগ কেল্লার গুপ্ত পথ

আরও দেখুন
---------

* বাংলাদেশের প্রত্নতাত্ত্বিক স্থানের তালিকা

তথ্যসূত্র
---------

1. ↑  হাবিবুর রহমান (২০১২)। "লালবাগ দুর্গ"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
2. ↑  সৈয়দ আওলাদ হাসান (১৯০৩)। *Extracts from the Notes on the Antiquities of Dacca*। পৃষ্ঠা ৫।
3. ↑  *দ্য আর্কেওলজিক্যাল হেরিটেজ অফ বাংলাদেশ* [*বাংলাদেশের প্রত্নতাত্ত্বিক ঐতিহ্য*]। বাংলাদেশ এশিয়াটিক সোসাইটি। নভে ২০১১। পৃষ্ঠা ৫৮৬।
4. ↑  এ.কে.এম ইয়াকুব হোসাইন এবং আবদুল মমিন চৌধুরী (২০১২)। "বিবি পরী"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
5. ↑  "The Daily Sun"।

বহিঃসংযোগ
---------


উইকিমিডিয়া কমন্সে **লালবাগের কেল্লা** সংক্রান্ত মিডিয়া রয়েছে।

* বাংলাপিডিয়ায় *লালবাগের কেল্লা* উইকিউপাত্তে এটি সম্পাদনা করুন

| * দে
* স
ঢাকা |
| --- |
| ইতিহাস | 
* সময়ক্রম
* বাংলাদেশের ইতিহাস
* বাংলার ইতিহাস
* কামরূপ রাজ্য
* ঢাকেশ্বরী মন্দির
* সেন রাজবংশ
* ইসলাম খাঁ
* জাহাঙ্গীরনগর
* মুঘল সাম্রাজ্য
* ব্রিটিশ ভারত
* ঢাকার নবাব পরিবার
* পূর্ববঙ্গ
* ভারত বিভাজন
* পূর্ব পাকিস্তান
* ১৯৭০ ভোলা ঘূর্ণিঝড়
* বাংলাদেশের স্বাধীনতা যুদ্ধ

 |
| সরকারও কর্তৃপক্ষ | 
* ঢাকা উত্তর সিটি কর্পোরেশন
* ঢাকা দক্ষিণ সিটি কর্পোরেশন
* রাজধানী উন্নয়ন কর্তৃপক্ষ
* ঢাকা মেট্রোপলিটন পুলিশ
* হাইকোর্ট বিভাগ
* মহাখালী
* রমনা থানা
* পল্টন থানা
* মতিঝিল থানা
* শাহবাগ থানা
* নীলক্ষেত
* উত্তরা
* ঢাকা সেনানিবাস
* বনানী থানা
* মোহাম্মদপুর থানা
* ধানমন্ডি আবাসিক এলাকা
* কোতোয়ালী থানা
* সূত্রাপুর থানা
* তেজগাঁও থানা
* গুলশান থানা
* লালবাগ থানা
* মিরপুর থানা
* পল্লবী থানা
* সবুজবাগ থানা
* ডেমরা থানা
* হাজারীবাগ থানা
* শ্যামপুর থানা
* বাড্ডা থানা
* কাফরুল থানা
* কামরাঙ্গীরচর থানা
* খিলগাঁও থানা
* শেরে বাংলা নগর থানা

 |
| ভবনও সীমারেখা | 
* জাতীয় সংসদ ভবন
* বাংলাদেশ সুপ্রীম কোর্ট
* বায়তুল মোকাররম জাতীয় মসজিদ
* শহীদ বুদ্ধিজীবী স্মৃতিসৌধ
* ঢাকেশ্বরী মন্দির
* কেন্দ্রীয় শহীদ মিনার
* তারা মসজিদ
* কার্জন হল
* আহসান মঞ্জিল
* লালবাগের কেল্লা
* বড় কাটরা
* মুক্তিযুদ্ধ জাদুঘর
* চন্দ্রিমা উদ্যান
* হোসেনি দালান

 |
| অর্থনীতি | 
* ঢাকা স্টক এক্সচেঞ্জ
* সোনালী ব্যাংক পিএলসি
* রূপালী ব্যাংক লিমিটেড
* বাংলাদেশ ব্যাংক
* বসুন্ধরা সিটি

 |
| পরিবহন | 
* ঢাকা বন্দর
* হযরত শাহজালাল আন্তর্জাতিক বিমানবন্দর
* কমলাপুর রেলওয়ে স্টেশন
* নারায়ণগঞ্জ–বাহাদুরাবাদ ঘাট রেলপথ
* বিমানবন্দর সড়ক
* মহাখালী বাস টার্মিনাল

 |
| শিক্ষা | 
* ঢাকা বিশ্ববিদ্যালয়
* বাংলাদেশ প্রকৌশল বিশ্ববিদ্যালয়
* নর্থ সাউথ বিশ্ববিদ্যালয়
* আমেরিকান ইন্টারন্যাশনাল ইউনিভার্সিটি-বাংলাদেশ
* আহছানউল্লা বিজ্ঞান ও প্রযুক্তি বিশ্ববিদ্যালয়
* ইন্ডিপেন্ডেন্ট বিশ্ববিদ্যালয়
* ঢাকা মেডিকেল কলেজ
* বঙ্গবন্ধু শেখ মুজিব মেডিক্যাল বিশ্ববিদ্যালয়
* ইস্ট ওয়েস্ট বিশ্ববিদ্যালয়
* ইউনিভার্সিটি অব এশিয়া প্যাসিফিক
* বারডেম
* বাংলাদেশ জাতীয় চিড়িয়াখানা
* ঢাকার বিদ্যালয় ও কলেজসমূহ

 |
| ক্রীড়াও সংস্কৃতি | 
* অমর একুশে গ্রন্থমেলা
* ঢাকা বিশ্ব সঙ্গীত উৎসব
* সোহরাওয়ার্দী উদ্যান
* ঈদুল ফিতর
* ঈদুল আযহা
* দুর্গাপূজা
* পহেলা বৈশাখ
* বিজয় দিবস
* বাংলাদেশের স্বাধীনতা দিবস
* খান সাহেব ওসমান আলী স্টেডিয়াম
* আবাহনী লিমিটেড
* মোহামেডান স্পোর্টিং ক্লাব
* ঢাকা ডার্বি
* বঙ্গবন্ধু জাতীয় স্টেডিয়াম
* বাংলাদেশ আর্মি স্টেডিয়াম
* আউটার স্টেডিয়াম মাঠ
* শের-ই-বাংলা জাতীয় ক্রিকেট স্টেডিয়াম
* ঢাকা বিশ্ববিদ্যালয় কেন্দ্রীয় মাঠ
* ধানমন্ডি ক্রিকেট স্টেডিয়াম
* গুরুদুয়ারা নানকশাহী

 |
| অন্যান্য বিষয় | 
* বাংলাদেশের শহরের তালিকা
* ঢাকার সুউচ্চ ভবনসমূহের তালিকা
* ঢাকার ভবন ও স্থাপনা
* ঢাকায় শিক্ষা

 |
|  বিষয়শ্রেণী:ঢাকা
 প্রবেশদ্বার:ঢাকা |